text: Dyrekirkegaard indvies i Kruså
  17 maj 2014 kl. 07.07
  Dyrekirkegården Sønderjylland i Holbøl ved Kruså bliver lørdag officielt indviet, så det nu er muligt at få sit kæledyr begravet i sønderjysk jord. Det vækker dog anstød hos en lokal præst at bruge ordet kirkegård i forbindelse med dyr.
  Folk i det sønderjyske har i flere år måtte køre langt for at få deres kæledyr begravet. I Kolding er der ikke plads på den lokale kirkegård ? og så ligger de nærmeste kirkegårde i Esbjerg, Horsens og Hovedgård.
  -Mange har ikke vidst hvor de skulle gøre af deres afdøde kæledyr og har efterspurgt et sted man kan begrave dyret, fortæller June Müller, der står bag dyrekirkegården sammen med en stenhugger.
  Dyrekirkegården kalder dog også på kritiske røster. Således mener pastor emiritus Lorenz P. Wree fra Padborg, at det burde hedde "dyrebegravelsesplads", da kirkegårde er et kirkeligt begreb og alene kan avendes i relation til mennesker og ikke dyr.
  